Inger Nilsson

Karin Inger Monica Nilsson (Kisa, 1959ko maiatzaren 4a) aktore eta abeslari suediarra da, haurretan Pippi Kaltzaluzeren rola egiteagatik ezaguna.

 Biografia 
Inger Nilsson zortzi urteko neskatila zen, Pippi Kaltzaluze izateko castingean parte hartu zuenean. 1940. hamarkadako liburuetako pertsonaiaren telesaila egitea zen asmoa eta 1969an egin zen. Suedieraz grabatu zen, ondoren alemanera eta ingelesera itzuli eta Europa guztian zabaldu. Espainian 1970. hamarkadan ezagutu zen eta 2003. urtean ETB-k eman zuen. Telesailaren arrakastaren ondoren hurrengo urteetan lau film egin ziren eta Inger Nilsson izan zen protagonista. 1978an diska bat atera zuen telesaileko abestiez osatua.

Pippiren aldia amaitu ondoren, medikuntza idazkari izateko ikasketa egiten hasi zen, baina  antzerkia hobetsi zuen. Östgötateatern antzokian atrezzista izan zen eta hainbat antzezlanetan hartu zuen parte. 1989an Brenda Brave film suediarrean hartu zuen parte eta hurrengo urteetan Suediako telesail batzuetan eta Finlandiako Karin Inger film laburrean ere aritu zen. 2000an Xavier Koller zuzendari suitzarrak 2000an Gripsholm parte hartzeko konbentzitu zuen.

2007an Der Kommissar und das Meer telesail alemaniarrean Ewa Svensson doktorearen papera egin zuen. Protagonista taldeko aktorea izan zen.

Gaur egun Stockholmen ari da lanean idazkari.

 Filmografia 
 Filmeak 
 Urtea Filma Pertsonaia Oharrak1969Pippi KaltzaluzePippi KaltzaluzeProtagonista1969Pippi itsasorako asmotanPippi KaltzaluzeProtagonista1970Pippi hegoaldeko itsasoetanPippi KaltzaluzeProtagonista1970Pippi korrikaPippi KaltzaluzeProtagonista1989Brenda BraveJuliana1991Karin IngerLaburmetraia1994Panik pa Kliniken2000Gripsholm2015The Here After

 Telebista 
 Urtea Filma Pertsonaia Oharrak1969Pippi KaltzaluzePippi KaltzaluzeProtagonista2006AK3Miniseriea2006NumerologenMiniseriea2007-2010Der Kommissar und das MeerEwa Svensson doktoreaProtagonista

 Erreferentziak 

 Kanpo estekak 
 Aktorearen IMDBko fitxa irakurgai 

Kategoria:Suediako emakume aktoreak